### Resume

Vejle Kommune har modtaget tilbagemelding fra Ankestyrelsen i sagen om [adresse] praksis for håndtering af klager i beskæftigelsessager.

Ankestyrelsen finder ikke anledning til at rejse en tilsynssag, og gør derfor ikke mere i sagen.

### Sagsfremstilling

Baggrund
Vejle Kommune modtog den 6. april 2022 en henvendelse fra Ankestyrelsen vedrørende kommunens praksis for videresendelse
af klager fra borgere på beskæftigelsesområdet.

På møde den 25. maj 2022, punkt 100 vedtog [adresse] udtalelsen, som herefter blev sendt til Ankestyrelsen.

Vejle Kommune modtog den 4. juli 2022 via brev supplerende spørgsmål som opfølgning på [adresse] udtalelse af 25. maj 2022 vedrørende høring om mulig tilsynssag.

På Byrådets møde den 5. oktober 2022, punkt 178 vedtog [adresse] udtalelsen vedrørende de supplerende oplysninger. Udtalelsen bliver herefter sendt til Ankestyrelsen.

Tilbagemelding
På baggrund af [adresse] udtalelser har Ankestyrelsen i brev af 8. november 2022 meldt tilbage, at de ikke finder anledning til at rejse en tilsynssag. De gør derfor ikke mere i sagen.

Den videre proces
Efter orientering i Arbejdsmarkedsudvalget, går sagen videre til orientering i Byrådet den 14. december 2022.

### Klima og resiliensvurdering

Ingen bemærkninger.

### Sagens videre forløb

Sagen skal til orientering i Byrådet.

### Historik

Økonomi- og arbejdsmarkedsdirektøren indstiller 24. november 2022, pkt. 103:

at Arbejdsmarkedsudvalget tager orientering om Ankestyrelsens tilbagemelding til efterretning.

Beslutning fra Arbejdsmarkedsudvalget, 24. november 2022, pkt. 103:

Orientering taget til efterretning.

### Beslutning

Orienteringen blev
taget til efterretning.

Fraværende: Jimmy Johansen. I stedet mødte Victor Gregersen